**Vážení kolegovia,**

**chcem sa Vám veľmi pekne poďakovať za Vašu prácu, ktorú ste odviedli v roku 2020 pre SSMTN, často v neľahkých podmienkach. Každý z Vás musel v tomto roku riešiť veci, ktoré sme zažívali prvýkrát a zatiaľ stále situácia nie je jednoduchá. Veľmi si cením prístup a ochotu pomôcť pri riešení problémov so zabezpečením poskytovania všetkých služieb pre našich klientov. Veľakrát ste museli čeliť psychickej aj fyzickej únave, aby bolo všetko v poriadku, zaskakovať za kolegu, ktorý bol zrovna v karanténe, resp. na PN. Museli sme „ pochopiť“ zlú náladu našich klientov, riešiť s nimi 100x tie isté veci.**

**Veľmi si vážim všetkých kolegov, ktorí sa nezľakli ťažkých podmienok.**

**Verím že rok 2021 už snáď vráti určité veci do „ normálneho“ stavu a všetci, ktorí ste si neoddýchli v roku 2020 budete môcť trochu vypnúť.**

**Prajem Vám vydarený začiatok nového roka 2021, prajem veľmi veľa zdravia, pohody a vzájomnej úcty.**

**Edita Prekopová**

